Diari Oficial de la Generalitat Valenciana


Sumari del DOGV 9476, del 23-11-2022 (2022/10223)

RESOLUCIÓ de 16 de novembre de 2022, de la Direcció General de Formació Professional i Ensenyaments de Règim Especial, per la qual es convoquen les proves extraordinàries d'accés de caràcter específic i es determinen el calendari i el procediment d'admissió i matriculació per a cursar determinades modalitats d'ensenyaments esportius de règim especial en els centres públics de la Comunitat Valenciana, durant el curs acadèmic 2022-2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9476

Data del DOGV
:   23-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10996


Data del document
:   16-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 16 de novembre de 2022, de la Direcció General de Formació Professional i Ensenyaments de Règim Especial, per la qual es convoquen les proves extraordinàries d'accés de caràcter específic i es determinen el calendari i el procediment d'admissió i matriculació per a cursar determinades modalitats d'ensenyaments esportius de règim especial en els centres públics de la Comunitat Valenciana, durant el curs acadèmic 2022-2023. [2022/10580]  
El Decret 132/2012, de 31 d'agost, del Consell, regula els ensenyaments esportius de règim especial a la Comunitat Valenciana (DOGV 6853, 03.09.2012), així com la normativa bàsica que estableix les titulacions de Tècnic Esportiu i Tècnic Esportiu Superior.  
La Resolució de 15 de juliol de 2022, del secretari autonòmic d'Educació i Formació Professional, dicta instruccions en matèria d'ordenació acadèmica i d'organització de l'activitat docent en els centres que imparteixen ensenyaments esportius de règim especial a la Comunitat Valenciana durant el curs 2022-2023, regula els aspectes concrets aplicables durant aquest període específic.  
La Resolució de 16 de març de 2021, de la Direcció General de Formació Professional i Ensenyaments de Règim Especial, normalitza la documentació per a la gestió administrativa dels ensenyaments esportius de règim especial en l'àmbit de la Comunitat Valenciana.  
Per tot això, i en virtut de les facultats que em confereix el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Primer  
Establir les bases de la convocatòria, corresponent al curs 2022-2023, de les proves de caràcter específic per a l'accés al cicle inicial de les titulacions de Tècnic Esportiu.  
  
1. Bases de la convocatòria  
Aquestes bases regiran la convocatòria de les proves extraordinàries de caràcter específic en els centres públics i modalitats establides en aquesta resolució, corresponents al curs 2022-2023.  
  
1.1. Terminis d'inscripció i realització de les proves  
Període d'inscripció: del 16 de gener al 27 de gener de 2023, ambdós inclosos.  
1.1.1. Publicació de la llista provisional d'admesos: 3 de febrer de 2023, en els taulers d'informació i en el lloc web oficial dels centres educatius.  
1.1.2. Termini de reclamació i llista provisional: del 6 al 8 de febrer de 2023.  
1.1.3. Publicació de la llista definitiva d'admesos: 9 de febrer, en els taulers d'informació i en el lloc web oficial dels centres.  
1.1.4. La prova específica de cada modalitat es realitzarà el dia 10 de febrer de 2023, i el dia 13 de febrer de 2023 es publicarà la llista de resultat de la prova en el centre de realització d'aquesta.  
1.1.5. El lloc de realització i l'horari de cada prova serà comunicat pel centre. Aquesta informació es podrà consultar en el lloc oficial web del mateix centre. Per a conéixer les modalitats esportives autoritzades, es podrà consultar el lloc web:   
http://www.ceice.gva.es/ca/web/ensenanzas-regimen-especial/ensenanzas-deportivas  
1.2. Sol·licituds  
Les sol·licituds d'inscripció degudament emplenades s'entregaran en el centre públic establit en aquest apartat, de manera presencial, per correu postal certificat, o bé, per qualsevol dels mitjans establits en la legislació bàsica de procediment administratiu comú de les administracions públiques, segons el model corresponent que s'hi adjunta com a annex III de la Resolució de 16 de març de 2021, de la Direcció General de Formació Professional i Ensenyaments de Règim Especial. S'acompanyarà de fotocòpia compulsada del NIF, fotocòpia compulsada del requisit acadèmic i certificat mèdic oficial, d'acord amb l'imprés editat pel Consell General del Col·legi Oficial de Metges, de fa poc (màxim 2 mesos) i en què conste: que no pateix cap malaltia que li impedisca presentar-se a aquesta prova, haurà d'estar vacunat o vacunada contra el tètanus i haurà de comptar amb les condicions psicofísiques necessàries per a la realització de les proves físiques establides per a l'accés a les titulacions de Tècnic Esportiu o Tècnic Esportiu Superior en la modalitat corresponent.  
  
El sol·licitant abonarà la taxa establida en la legislació vigent, segons el procediment establit en l'apartat tercer d'aquesta resolució.  
  
1.3. Prova d'accés adaptada als qui acrediten situació de discapacitat  
De conformitat amb l'article 28 del Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana, la conselleria competent en matèria d'educació articularà el mecanisme necessari, amb la inclusió d'assessors experts o la petició d'informes, perquè el tribunal de les proves d'accés de caràcter específic puga valorar si el grau de discapacitat i les limitacions que porta aparellades possibilita cursar amb aprofitament els ensenyaments, aconseguir les competències corresponents al cicle de què es tracte i exercir la professió.  
En aquest sentit, les persones amb discapacitat hauran d'adjuntar el corresponent certificat del dictamen del reconeixement del grau de minusvalidesa emés pels centres de valoració i orientació de discapacitats adscrits a la conselleria competent en matèria de benestar social, perquè el tribunal designat valore si aquest grau de minusvalidesa els permetrà cursar els ensenyaments en les especialitats que es disposen en aquesta resolució.  
El tribunal adaptarà, si escau, els requisits i les proves d'accés de caràcter específic que hagen de superar els aspirants que es troben en aquesta situació i, en tot cas, hauran de respectar allò essencial dels objectius fixats en aquesta resolució.  
1.4. Exempció  
Quedaran exempts de la prova específica d'accés a aquests ensenyaments els qui acrediten les condicions que estableix l'article 21 del Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana, que dicta: «D'acord amb el que es preveu en els articles 67 i 85 de la Llei orgànica 2/2006, de 3 de maig, d'Educació, i en l'article 53 de la Llei 10/1990, de 15 d'octubre, de l'esport, els qui acrediten la condició d'esportista d'alt nivell, esportista d'alt rendiment o esportista d'elit estaran exempts de complir els requisits de caràcter específic per a tindre accés als ensenyaments esportius en la modalitat o especialitat corresponent.»  
1.5. Tribunal  
1.5.1. Les proves de caràcter específic seran organitzades, controlades i avaluades per un tribunal que serà nomenat per la direcció territorial d'educació corresponent.  
1.5.2. El centre sol·licitarà a la direcció territorial d'educació corresponent, amb almenys quinze dies d'antelació respecte de la realització de les proves, la designació del tribunal, que inclourà la proposta del secretari o secretària i dels examinadors o examinadores previstos en la normativa corresponent per a cada especialitat.  
La sol·licitud haurà d'informar de la data, el lloc de realització i el nivell de la modalitat o especialitat esportiva a què va dirigida, d'acord amb el model establit en l'annex II de la Resolució de 16 de març de 2021, de la Direcció General de Formació Professional i Ensenyaments de Règim Especial.  
La direcció territorial d'educació, una vegada estudiada la proposta, nomenarà el tribunal avaluador la presidència del qual l'exercirà un inspector o inspectora d'Educació, tal com estableix l'article 25 del Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana, i actuarà com a secretari o secretària la persona designada pel president o presidenta de la comissió avaluadora, vista la proposta del centre.  
El tribunal estarà compost per un president o presidenta i per quatre vocals (avaluadors). Aquests últims seran preferentment membres de l'equip educatiu que impartirà els mòduls d'ensenyament esportiu, per a la qual es realitza la prova específica. El president o presidenta serà un inspector o inspectora d'educació i actuarà de secretari o secretària el o la vocal de menor edat. A proposta del president o presidenta, podran incorporar-se al tribunal els assessors que es consideren necessaris segons els ensenyaments a què es vulga accedir i del nombre d'inscrits.  
1.5.3. La funció de la presidència del tribunal serà garantir que el desenvolupament de les proves d'accés es realitze d'acord amb el que s'estableix en aquesta resolució.  
1.5.4. El secretari o secretària tindrà com a funció alçar l'acta del desenvolupament de les proves i certificar que aquesta s'ajusta al que s'estableix. També realitzarà les funcions del president o presidenta, en la seua absència.  
1.5.5. La realització de les proves pels aspirants la valoraran els vocals (avaluadors) del tribunal, de manera privada i independent i seguint els criteris establits per a cada cas.  
1.5.6 Els qui actuen com a vocals en les proves d'accés hauran d'estar en possessió de la titulació marcada en els diferents reials decrets de les modalitats esportives autoritzades a la Comunitat Valenciana.  
  
1.5.7. En la primera part de les proves, també podran exercir la funció d'avaluadors els membres del tribunal que acrediten la llicenciatura en Ciències de l'Activitat Física i de l'Esport o qualsevol altra que haja sigut declarada equivalent o homologada amb aquesta.  
1.5.8. La seu de cada tribunal de les diferents especialitats esportives estarà situada en les dependències del centre.  
1.5.9. Els membres del tribunal estaran subjectes a les causes d'abstenció i recusació que indiquen els articles 23 i 24 de la Llei 40/2015, d'1 d'octubre, de règim jurídic del sector públic, així com a la Llei 39/2015, d'1 d'octubre, del procediment administratiu comú de les administracions públiques.  
1.5.10. El centre haurà d'aportar al president o presidenta del tribunal, i de manera obligatòria, amb almenys 48 hores d'antelació, la designació del tribunal (annex II), les sol·licituds individuals de tot l'alumnat inscrit (annex III) i la relació nominal de les persones inscrites a la prova (annex XI), de la Resolució de 16 de març de 2021, de la Direcció General de Formació Professional i Ensenyaments de Règim Especial.  
  
1.6. Desenvolupament de les proves  
1.6.1. Tots els aspirants hauran d'acreditar-se amb el NIF o un altre document identificatiu oficial.  
1.6.2. Durant la realització de les proves, els membres del tribunal vetlaran perquè tots els participants complisquen degudament les condicions assenyalades per al recorregut, i podrà desqualificar, i per tant no deixar concloure la prova, aquells participants que cometeren alguna irregularitat amb intenció d'engany.  
1.6.3. Els aspirants tindran una sola oportunitat per a efectuar cada exercici i actuaran de manera individual seguint l'ordre de participació que establirà el tribunal.  
1.6.4. El tribunal publicarà el mateix dia de la prova, prèviament a la realització d'aquesta i per a coneixement dels aspirants, els itineraris, els temps de referència i l'ordre de participació.  
1.6.5. La prova de caràcter específic i els requisits esportius per a l'accés als ensenyaments de tècnic esportiu o tècnica esportiva i/o tècnic esportiu superior o tècnica esportiva superior de les diferents especialitats, seran els que estableix el reial decret que crea la titulació corresponent.  
1.7. Avaluació final  
1.7.1. En la prova de caràcter específic d'accés només es concedirà la qualificació d'apte o no apte. Per a aconseguir la qualificació d'apte, els aspirants hauran de superar les parts que la componen.  
1.7.2. La superació de la prova de caràcter específic tindrà efectes en tot l'àmbit de l'Estat i tindrà una vigència de díhuit mesos comptats a partir de la data d'acabament d'aquella.  
1.7.3. El tribunal estendrà el corresponent certificat acreditatiu segons l'annex V de la Resolució de 16 de març de 2021, de la Direcció General de Formació Professional i Ensenyaments de Règim Especial.  
1.8. Procediment de reclamació  
1.8.1. Els resultats seran publicats en els taulers d'informació i en el lloc web del centre.  
En la publicació de totes les llistes, el centre garantirà la privacitat de les persones que s'enumeren en aquestes, mitjançant procediments d'anonimització de les dades personals, de manera que únicament s'indicarà la inicial del nom i els cognoms i les 4 últimes xifres del DNI, NIE o document acreditatiu d'identitat requerit.  
1.8.2. Els aspirants podran presentar, sobre les qualificacions obtingudes, les reclamacions que consideren oportunes. Per a això, hauran de seguir el procediment establit en l'Ordre 32/2011, de 20 de desembre, de la Conselleria d'Educació, Formació i Ocupació, per la qual es regula el dret de l'alumnat a l'objectivitat en l'avaluació, i s'estableix el procediment de reclamació de qualificacions obtingudes i de les decisions de promoció, de certificació o d'obtenció del títol acadèmic que corresponga (DOGV 28.12.2011).  
1.8.3. La presidència del tribunal remetrà a la direcció territorial d'educació, cultura i esport corresponent un informe sobre les reclamacions presentades, així com del resultat d'aquestes i de les observacions que pogueren ser rellevants per a futures actuacions.  
1.9. Custòdia i arxivament de documents  
Les actes seran arxivades i custodiades pel mateix centre, segons l'annex IV de la Resolució de 16 de març de 2021, de la Direcció General de Formació Professional i Ensenyaments de Règim Especial.  
  
Segon  
1. Aprovar el calendari i el procediment per a l'admissió de sol·licituds i matriculació per a cursar el cicle inicial, cicle final i cicle superior en els centres públics de les modalitats establides en aquesta resolució, durant el curs 2022-2023.  
2. Calendari i procediment per a l'admissió de sol·licituds i per a formalitzar la matrícula per a cursar ensenyaments esportius de règim especial en les modalitats esportives autoritzades per al curs 2022-2023. La formalització de la matrícula estarà condicionada a la superació de la prova d'accés en el cas del cicle inicial, excepte en les exempcions previstes en el punt 1.4 d'aquesta resolució.  
2.1. Termini de sol·licitud d'admissió  
El període de sol·licitud d'admissió serà únic per a tot l'alumnat i aquest es formalitzarà entre el 14 i el 15 de febrer de 2023, ambdós inclosos.  
2.2. Documentació  
2.2.1. Per a cursar els ensenyaments del cicle inicial, els sol·licitants presentaran en els centres públics establits en aquesta resolució la sol·licitud que figura com a annex VII de la Resolució de 16 de març de 2021, de la Direcció General de Formació Professional i Ensenyaments de Règim Especial, juntament amb la documentació requerida.  
2.2.2. Per a cursar el cicle final, els sol·licitants presentaran, en els mateixos centres, la sol·licitud que figura com a annex VIII de la Resolució de 16 de març de 2021, de la Direcció General de Formació Professional i Ensenyaments de Règim Especial, juntament amb la documentació requerida.  
2.2.3. Per a cursar els ensenyaments del cicle superior, els sol·licitants presentaran en aquests centres la sol·licitud que figura com a annex IX de la Resolució de 16 de març de 2021, de la Direcció General de Formació Professional i Ensenyaments de Règim Especial.  
2.3. Criteris d'admissió  
En el procediment d'admissió en els ensenyaments impartits en centres docents públics, es tindrà en compte el següent:  
2.3.1. De conformitat amb l'article 47 de la Llei 26/2018, de 21 de desembre, de la Generalitat, de drets i garanties de la infància i l'adolescència, els xiquets, xiquetes i adolescents en acolliment residencial, en acolliment familiar o en guarda amb finalitats d'adopció tindran prioritat en l'accés al centre educatiu d'ensenyament postobligatori.  
2.3.2. En el cas que el nombre de les sol·licituds d'admissió siga superior al nombre de places oferides s'aplicaran els criteris d'admissió establits en aquest punt.  
2.3.3. Per a l'accés al cicle inicial de grau mitjà, s'aplicaran aquests criteris, per ordre de prelació:  
a) La nota mitjana de l'expedient acadèmic en l'Educació Secundària Obligatòria (o titulació equivalent) de cada aspirant.  
b) Els sol·licitants que hagen superat la prova de caràcter específic d'accés en la convocatòria d'aquesta resolució, excepte en el cas dels cicles de futbol o futbol sala, que seran ordenats per la qualificació obtinguda en la segona part de la prova.  
c) Els sol·licitants que hagen superat la prova de caràcter específic d'accés, amb validesa vigent, en convocatòries anteriorment realitzades a la Comunitat Valenciana.  
d) Els sol·licitants que hagen superat la prova de maduresa per a l'accés als ensenyaments esportius de règim especial.  
e) Els sol·licitants que hagen superat en altres comunitats autònomes la corresponent prova de caràcter específic d'accés, amb validesa vigent.  
f) En cas de persistir l'empat, es realitzarà l'ordenació alfabètica pel primer cognom dels sol·licitants i per a això s'efectuarà un sorteig públic de dues lletres.  
2.3.4. Per a l'accés al cicle superior, s'ordenarà segons la qualificació final dels ensenyaments conduents al títol de Tècnic Esportiu, en la modalitat o especialitat corresponent. En cas d'empat, es farà l'ordenació alfabètica pel primer cognom dels sol·licitants i per a això s'efectuarà un sorteig públic de dues lletres.  
2.4. Òrgan competent  
2.4.1. El consell escolar del centre és l'òrgan competent per a decidir l'admissió dels sol·licitants i podrà obtindre d'aquests la documentació que considere necessària per a la justificació de les situacions i les circumstàncies al·legades.  
2.5. Respecte al procés d'admissió, per a cadascun dels cicles, el consell escolar:  
a) Haurà de fer públiques en el tauler d'informació i en el lloc web oficial del centre la llista de les persones sol·licitants admeses i no admeses a cursar els ensenyaments, classificats i ordenats d'acord amb els criteris d'admissió establits en aquesta resolució, el dia 16 de febrer de 2023. Aquesta llista tindrà caràcter provisional i podrà ser objecte de reclamació davant el consell escolar en el termini de dos dies hàbils des de la publicació. Transcorregut aquest termini, la llista definitiva serà exposada en el tauler d'informació i en el lloc web del centre, en el termini màxim de 48 hores.  
b) Resoldrà les reclamacions presentades, si escau.  
2.6. Reserva de places  
El centre reservarà un percentatge de les places que s'oferisquen de cada cicle i modalitat d'ensenyament esportiu per a les persones que reunisquen els requisits d'accés i acrediten alguna de les característiques a què fa referència l'article 30.3 del Decret 132/2012.  
2.7. Formalització de la matrícula  
2.7.1 El període per a la formalització de la matrícula per a l'alumnat dels diferents cicles, comprendrà del 16 al 23 de febrer de 2023, ambdós inclusivament.  
2.7.2 Si finalitzat el període de formalització de la matrícula establit en el punt anterior no s'hi haguera realitzat, es perd el dret a la plaça obtinguda.  
2.7.3. En el moment de la formalització de la matrícula, el sol·licitant abonarà la taxa establida en la legislació vigent.  
2.8. Lloc de formalització de la matrícula.  
  
Tercer  
3.1. Gestió de les taxes  
3.1.1. El sol·licitant abonarà la taxa establida en la legislació vigent, utilitzant el model 046, disponible en el lloc web oficial de la Conselleria d'Hisenda i Model Econòmic   
http://www.ivat.gva.es/tributos-impuestos-declaraciones-tasas-046-conseducacion.  
3.1.2. D'acord amb la normativa reguladora vigent, es retornaran les taxes sempre que es renuncie a la prestació o servei dins del període de matriculació o inscripció establit en la convocatòria, o dins del període d'esmena a les llistes d'admesos. Fora d'aquests terminis, haurà d'acreditar-se causa de força major. En tot cas, no haurà d'haver-se fet ús del servei o prestació.  
El procediment per a la devolució de les taxes serà:  
a) Sempre que es donen els requisits establits en la normativa vigent, es podrà sol·licitar la devolució de la taxa per mitjans telemàtics en l'enllaç següent:  
http://ceice.gva.es/es/web/ensenanzas-regimen-especial/devolucio-taxes2  
b) Llevat que s'indique expressament el contrari, la presentació telemàtica de la sol·licitud de devolució d'ingressos indeguts, comportarà l'autorització a l'administració competent perquè realitze la notificació de la resolució d'aquesta sol·licitud, per mitjans electrònics.  
  
Quart  
4.1. Protecció de dades  
4.1.1. Les proves d'accés específiques als cicles formatius d'ensenyaments esportius de règim especial objecte de la convocatòria requereixen el tractament de dades personals de les persones sol·licitants de l'admissió a les proves o dels seus representants legals, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de Protecció de dades personals i garantia dels drets digitals.  
4.1.2. En compliment del que disposa l'article 13 de l'RGPD, la informació en matèria de protecció de dades és la següent:  
a) Responsable del tractament:  
- Conselleria d'Educació, Cultura i Esport. Av. de Campanar, 32. 46404 València. Correu electrònic: jkqxcrfjxobnbsurlfimpfsu@qls.rm.  
b) Delegació de Protecció de Dades de la Generalitat. Passeig de l'Albereda, 16. 46877 València. Correu electrònic: kxq@liy.qa.  
c) Finalitat del tractament: les dades personals es tractaran per a tramitar i gestionar la realització de les proves d'accés específiques als cicles formatius d'ensenyaments esportius de règim especial, expedició de certificats d'haver superat les proves i resolució de possibles reclamacions.  
d) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interés públic i l'obligació legal).  
e) Persones destinatàries de les dades: d'acord amb les lleis i per a complir una missió realitzada en interés públic o en l'exercici de poders públics conferits a la Conselleria, les dades personals podran ser comunicades tant a les plataformes autonòmiques d'interoperabilitat (PAI), per a comprovar les dades de sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la UE, òrgans judicials i Ministeri Fiscal, Tribunal de Comptes, Corts Valencianes, Sindicatura de Comptes, IGAE, Defensor del Poble, Síndic de Greuges, Agència Valenciana Antifrau, Delegat de Protecció de Dades i altres tercers subjectes de dret privat amb interés legítim i/o dret d'accés en el procediment. Si és el cas, les dades podran ser tractades a instàncies de la Conselleria per tercers encarregats del tractament.  
  
f) Les dades no seran objecte de transferències internacionals.  
g) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d'aquestes dades a la Conselleria comportarà les conseqüències previstes per l'ordenament jurídic.  
h) Termini de conservació de dades: les dades personals es conservaran durant el temps necessari per a complir amb la finalitat per a la qual es recapten i pels terminis establits en les normes vigents per a complir obligacions i responsabilitats legals, i seran suprimides d'acord amb el que s'estableix en la normativa d'arxius i documentació.  
  
i) Drets: La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com no ser objecte de decisions individuals automatitzades, que en el cas de la Conselleria, es farà de conformitat amb el que s'indica en la pàgina següent: http://www.gva.es/va/proc19970.  
j) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant l'Agència Espanyola de Protecció de Dades, a través de la seu electrònica accessible en https://www.aepd.es. Així mateix, també pot formular prèviament reclamació davant la Delegació de Protecció de Dades de la Generalitat, de conformitat amb el que s'indica en la pàgina següent:   
http://www.gva.es/proc22094.  
  
  
DISPOSICIONS ADDICIONALS  
  
Primera. Incidència de despesa  
L'aplicació d'aquesta resolució no podrà tindre incidència en l'increment de la dotació de tots i cadascun dels capítols de despesa assignada a la direcció general competent en matèria d'ensenyaments esportius de règim especial i, en tot cas, s'haurà d'atendre amb els mitjans materials de l'esmentada unitat administrativa.  
  
Segona. Necessitats extraordinàries d'aplicacions informàtiques  
A la implementació d'aquesta resolució no se li aplicarà el que s'estableix en l'article 94 del Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana, ja que aquesta no comporta la implantació d'un nou programa o nous mètodes informàtics. Tampoc se li aplicarà el que s'estableix en la Instrucció de Servei número 4/2012, sobre la coordinació informàtica dels projectes normatius i actes administratius.  
  
  
DISPOSICIONS FINALS  
  
Primera  
Aquesta resolució tindrà efectes l'endemà de ser publicada en el Diari Oficial de la Generalitat Valenciana.  
  
Segona  
Contra aquesta resolució, que no esgota la via administrativa, les persones interessades podran interposar un recurs d'alçada davant la Secretaria Autonòmica d'Educació i Formació Professional en el termini d'un mes a comptar a partir de l'endemà de ser publicada en el Diari Oficial de la Generalitat Valenciana, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 16 de novembre de 2022.- El director general de Formació Professional i Ensenyaments de Règim Especial: Manuel Gomicia Giménez.